Tyn krupniok to już dołwno1 nikaj2 niy lotoł3 i trza to nadrobić. Joł4 po Indiach już żech sie smykoł5 dwa razy, a tyn borołk6 krupniok yno na tym grillu siedzi. Jak eksperymyntować, to na całego, a jak Indie, to curry [czytej: kary]. Kebyście7 się boli aż takich eksparymyntōw, to Wōm mogą pedzieć we tajymnicy, że jak zamiast krupnioka wciepniecie kurczaka, to bajecie mieć curry ze kury.
Co potrza?
5 małych krupniokōw (sebleczōnych8 ze skōry)
1 cebula
3 zōmbki czosku
2 krauzki kōncyntratu z tōmatōw9
3-4 łeżki10 klarowanego masła
kapka11 oliwy
0,5 szklônki wrzōntku
4 łeżki mlyka skōndynsowanego (abo ze 8 normalnego- niy musi być świyżo dojōne, moge być ze sklepu 😉 )
Prziprawy:
2 łyżeczki garam masala *
1 łyżeczka zmielōnych goździkōw
1 łyżeczka cynamōnu
1 łyżeczka mielōnych nasiōn kolyndry
1 łyżeczka kminu rzymskego
1 łyżeczka kurkumy
trocha pieprzu i chili
Na patelnia dejcie12 łeżka abo dwie masła i zeszklijcie pokrōno13 cebula. Dociepcie14 wyciśniynty czosnek i prziprawy- kapnijcie do tego jeszcze trocha oliwy. Jak już prziprawy napocznōm15 fajnie wōniać,16 przeciepcie17 to do wiynkszego gorka,18 a na patelnia wciepcie 2 łeżki masła i pokrōne krupnioki. Jak sie trocha podpiekōm, to rajn19 ze nimi do garca. Tera bierymy20 sie za gornek. Postołwcie21 go na piec, wciepcie kōncyntrat i fajnie wymiyszejcie. Dolyjcie wrzōntek, przikryjcie i niech sie chwila podusi. Na koniec wlyjcie22 mlyko, wymiyszejcie i fertich.
Tyn jasny placek na zdjyńciu to je pappadam. Idzie23 je kupić we sklepie oriyntalnym. Wciepuje sie je na chwila na gorki24 łolyj i wychodzōm take sroge chrupiōnce czipsy. Te curry mogecie sie zjejś tyż z jakōm dobrōm bōłkōm. Smacznego 🙂
*Takoł garam masala mogecie sie narychtować25 sami. Zrōbcie sie ji26 wiyncyj, a bajecie27 mieć jōm28 na dugo.
Na patelnia wciepcie:
6 łeżek pieprzu, 5 łeżek kminu rzymskego, 2 łeżki cynamōnu, 1,5 łeżki goździkōw, 2,5 łeżki kardamonu, 6 łeżek nasiōn kolyndry, 2 łeżki pokruszōnych bobkowych29 liści i łyżeczka zmielōnyj gałki muszkatołowyj. Podpiyczcie ze 30 sekund na średnim łogniu i łodstołwcie do ochōdzynia.30 Tera zmielcie i zawrzyjcie31 w jaki krauzce.32 Niech Wōm dugo pomołgo33 we warzyniu 🙂
1dawno
2nigdzie
3podróżował
4ja
5włóczyć
6ktoś bez szczęścia
7gdybyście
8rozebranych
9pomidorów
10łyżki
11odrobinę
12dajcie
13pokrojoną
14dorzućcie
15zaczną
16pachnieć
17przerzućcie
18garnka
19do środka
20bierzemy
21postawcie
22wlejcie
23można
24rozgrzany
25przygotować
26jej
27będziecie
28ją
29laurowe
30ostudzenia
31zamknijcie
32słoiczku
33pomaga
szl_Latn szl_Latn szl_Latn kon_Latn pol_Latn szl_Latn pol_Latn pol_Latn szl_Latn szl_Latn szl_Latn bug_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn smo_Latn pol_Latn mlt_Latn pol_Latn pol_Latn fin_Latn pol_Latn pol_Latn pol_Latn pol_Latn pol_Latn pol_Latn slk_Latn pol_Latn ces_Latn srd_Latn pol_Latn luo_Latn szl_Latn knc_Latn pol_Latn ast_Latn pol_Latn pol_Latn pol_Latn szl_Latn pol_Latn slk_Latn pol_Latn lit_Latn szl_Latn pol_Latn pol_Latn pol_Latn slv_Latn